KTC แนวโน้มกำไรจะเติบโตในปี 59-60กูรูแนะช้อน หลังราคาหุ้นปรับลงกว่า 10%
บล.ซีไอเอ็มบี (ประเทศไทย) แนะ ซื้อ KTC โดยมีราคาเป้าหมาย 122 บาท คาดราคาหุ้นที่ปรับลดลงมากว่า 10% ในช่วงสัปดาห์ที่ผ่านมาตามภาวะตลาด เป็นจังหวะเหมาะสมในการเข้าลงทุน อีกทั้งคาดว่า KTC จะมี ROE สูงและมีกำไรเติบโตในปี 59-60
30 พ.ย. 2558

บล.ซีไอเอ็มบี (ประเทศไทย) ระบุในบทวิเคราะห์ (30 พ.ย.) แนะนำ ซื้อ บริษัท บัตรกรุงไทย จำกัด (มหาชน) หรือ KTC โดยมีราคาเป้าหมาย 122 บาท ทั้งนี้คาดว่าราคาหุ้นที่ปรับลดลงมากว่า 10% ในช่วงสัปดาห์ที่ผ่านมาตามภาวะตลาด เป็นจังหวะเหมาะสมในการเข้าลงทุน โดยแนวโน้มธุรกิจในปี 59 บริษัทตั้งเป้าเพิ่มส่วนแบ่งตลาดในธุรกิจบัตรเครดิตเป็น 15% ทั้งด้านยอดใช้จ่ายผ่านบัตรและยอดสินเชื่อภายในสองปีข้างหน้าจากปัจจุบันอยู่ที่ระดับ 10.5% และ 12.5% ตามลำดับ
โดยเชื่อว่าขณะนี้เป็นจังหวะที่ดีสำหรับ KTC ในการชิงส่วนแบ่งตลาดจากคู่แข่งที่ลดการทำตลาดสำหรับธุรกิจบัตรเครดิตในช่วงที่การบริโภคในประเทศชะลอตัว ยังแนะนำ “ซื้อ” หุ้น KTCเนื่องจากบริษัทคาดจะมี ROE สูงและมีกำไรเติบโตในปี 59-60 โดยมองว่าKTC ดำเนินกลยุทธ์ที่ถูกต้องและน่าจะช่วยให้บริษัทบรรลุเป้าหมายการมีส่วนแบ่งตลาดสูงสุดในธุรกิจบัตรเครดิตภายในสองปีข้างหน้า